સિન્ડિકેટની શરૂઆત રિઅલ એસ્ટેટમાં થઈ હતી અને હજીય મુખ્યત્વે તેમાં જ વધારે ચાલે છે. પણ ધીમે ધીમે બધા જ વ્યવસાયમાં સિન્ડેકેટની દાદાગીરી શરૂ થઈ ગઈ છે. તમે ઇમારત બનાવી રહ્યા હો ત્યારે મુંબઈમાં ગુંડાઓને ખંડણી આપવી પડે છે. તે વિસ્તારના દાદાનો ભાગ હોય. કાંતો રોકડા આપો, કાંતો એકાદ દુકાન કે મકાન આપી દો. તે પછી તમારું પ્રોટેક્શનનું પણ કામ થાય અને તોફાનીઓ આવીને બાંધકામ અટકાવે નહિ. બંગાળમાં સિન્ડિકેટ જુદી રીતે કામ કરે છે. તમારે ઇમારત બાંધવી હોય તો ઇંટો, રેતી, ચૂનો, પ્લમ્બિંગ સહિતની સામગ્રી સિન્ડિકેટ પાસેથી જ લેવી પડે. ઘણી જગ્યાએ મજૂરો પણ તેમની પાસેથી જ લેવા પડે.